يا شيخ اخويا عنده 10 سنين بيحب يلبس سلسلة جلد انا قولتله بلاش بس اختي الاكبر و امي بيقولوله البسها عادي ، هو بيحب حضرتك ف قولي رأيك و هخليه يشوفه :)
قولي له بلاش السلسلة. الاكسسوارت لو في اليد وقليلة يبقى أمرها سهل، لكن اللي زي السلسلة دي بلاش، وأنا عندي ولاد في سنه مش بحب أكتفهم بس بحاول أشرحلهم إن لبسهم لازم يكون شيك وشبه سنهم بس برضه لازم الواحد فيهم يحافظ على استقلال شخصيته وإنه ما يقلدش لمجرد التقليد، وحتى لو حاجة بيحبها وشكلها حلو عليه لكن يكون فيها مشكلة زي إنها تكون شبه لبس بتوع المهرجانات دول يبقى بلاش أحسن :)